

Дел. бр. 220/3

Београд, 01.03.2019. године

На основу члана 55. став 1. тачка 2) и члана 60. став 1. тачка 2) Закона о јавним набавкама (''Службени гласник Републике Србије'', број 124/2012, 14/2015 и 68/2015) и Одлуке о покретању поступка јавне набавке мале вредности број 01/2019 – Радови на адаптацији Павиљона Републике Србије у Венецији број 220 од 22.02.2019. године, Наручилац објављује

**ПОЗИВ ЗА ПОДНОШЕЊЕ ПОНУДА**

**Назив Наручиоца:**

КУЋА ЛЕГАТА.

**Адреса Наручиоца:**

ул. Кнез Михаила број 46, 11000 Београд.

**Интернет адреса Наручиоца:**

[www.kucalegata.org](http://www.kucalegata.org)

**E-mail адреса:**

[kucalegata@kucalegata.org](mailto:kucalegata@kucalegata.org)

**Врста Наручиоца:**

Установа културе

**Врста поступка јавне набавке:**

Јавна набавка мале вредности у складу са чланом 39. став 1. Закона о јавним набавкама (''Службени гласник Републике Србије'', број 124/2012, 14/2015 и 68/2015).

**Врста предмета:**

Радови.

**За радове, природа и обим радова и основна обележја, место извршења радова, ознака из класификације делатности, односно назив и ознака из општег речника набавке:**

Јавна набавка мале вредности број 01/2019 – Радови на адаптацији Павиљона Републике Србије у Венецији.

Ознака из класификације делатности: Сектор Ф, 43.3. – Завршни грађевинско – занатски радови.

AI31 – Адаптације.

**Критеријум, односно елементи за доделу Уговора о јавној набавци мале вредности:**

Избор најповољније понуде се врши применом **критеријума** **најниже понуђене цене**.

**Начин подношења понуде:**

Понуду може поднети Понуђач који наступа самостално, Понуђач који наступа са Подизвођачем, односно Подизвођачима, као и Група Понуђача која подноси заједничку понуду.

**Услови за учешће у поступку јавне набавке мале вредности:**

Право учешћа у поступку имају сва правна и физичка лица која испуњавају обавезне и додатне услове у складу са чланом 75. и чланом 76. Закона о јавним набавкама, који су ближе одређени предметном Конкурсном документацијом. Понуђачи су обавезни да доставе доказе о испуњености услова за учешће у складу са чланом 77. Закона о јавним набавкама и условима из предметне Конкурсне документације.

**Начин преузимања Конкурсне документације, односно интернет адреса где је Конкурсна документација доступна:**

Конкурсна документација се може преузети на следеће начине:

* непосредно у пословним просторијама Наручиоца на адреси: ул. Иличићева број 1, 11000 Београд;
* на Порталу Управе за јавне набавке – [www.portal.ujn.gov.rs](http://www.portal.ujn.gov.rs/)
* на интернет адреси Наручиоца – [www.kucalegata.org](http://www.kucalegata.org)

**Начин подношења понуде и рок за подношење понуде:**

Понуде се подносе у затвореној коверти или кутији. Понуде се могу поднети непосредно у пословним просторијама Наручиоца у ул. Иличићева број 1, 11000 Београд и путем поште на начин који је предвиђен у предметној Конкурсној документацији на адресу: ул. Иличићева број 1, 11000 Београд, до дана 11.03.2019. године до 10.00 часова. Као меродавно рачуна се време предаје понуде на писарници Наручиоца, а не време предаје понуде у Пошти.

**Адреса и интернет адреса државног органа, односно органа или службе територијалне аутономије или локалне самоуправе где се могу благовремено добити исправни подаци о пореским обавезама, заштити животне средине, заштити при запошљавању, условима рада и слично:**

Подаци о заштити животне средине се могу добити у Министарству заштите животне средине Републике Србије, ул. Булевар Михајла Пупина број 2, 11070 Београд, Нови Београд, [www.ekologija.gov.rs](http://www.ekologija.gov.rs)

Подаци о заштити при запошљавању и условима рада се могу добити у Министарству за рад, запошљавање, борачка и социјална питања Републике Србије, ул. Немањина број 22-26, 11000 Београд, [www.minrzs.gov.rs](http://www.minrzs.gov.rs)

Подаци о пореским обавезама се могу добити у Министарству финансија Републике Србије – Пореска управа, ул. Саве Машковића број 3-5, 11000 Београд, [www.poreskauprava.gov.rs](http://www.poreskauprava.gov.rs)

**Место, време и начин отварања понуда:**

Отварање понуда ће бити одржано у пословним просторијама Наручиоца, на адреси: ул. Иличићева број 1, 11000 Београд, на дан 11.03.2019. године у 11.00 часова.

**Услови под којима представници Понуђача могу учествовати у поступку отворања понуда:**

Представници Понуђача могу активно учествовати у поступку отварања понуда само ако поседују одговарајуће овлашћење и то на начин који је предвиђен предметном Конкурсном документацијом.

**Рок за доношење Одлуке о додели Уговора о јавној набавци мале вредности:**

У року који не може бити дужи од 10 (десет) дана од дана окончања поступка отварања понуда.

**Лице за контакт:**

Сара Хорошавин дипл.правник - Секретар Куће Легата

E-mail: [sarah.horosavin@kucalegata.org](mailto:sarah.horosavin@kucalegata.org)

Комисија:

1. Сара Хорошавин дипл.правник – Председник Комисије
2. Милош Селаковић дипл.правник - Члан Комисије
3. Дејан Вучетић историчар уметности - Члан Комисије